เตือนประชาชนไม่กดรับลิงค์ SMS ไม่ติดตั้งแอปพลิเคชันที่ไม่น่าเชื่อถือ ลดความเสี่ยงดูดเงินออกจากบัญชี
พันตำรวจเอก กฤษณะ พัฒนเจริญ โฆษกกองบัญชาการตำรวจสืบสวนสอบสวนอาชญากรรมทางเทคโนโลยี กล่าวว่า จากการสืบสวนสอบสวนผู้เสียหายถูกมิจฉาชีพดูดเงินออกจากบัญชีธนาคารผ่านออนไลน์ พบว่า ไม่ได้เกิดจากใช้สายชาร์จโทรศัพท์แต่เป็นเพราะส่วนใหญ่ได้โหลดแอปพลิเคชันที่น่าสงสัย เช่น แอปหาคู่ แอปกู้เงิน เมื่อโหลดจะต้องกรอกข้อมูลส่วนตัวและยืนยันตัวตน ทำให้สามารถนำไปสู่การทำธุรกรรมออนไลน์ได้ โดยหลัก ทั้งนี้มิจฉาชีพมักเลือกติดต่อกลุ่มผู้เสียหายผ่านการส่งลิงก์ SMS เป็นหลัก ให้ดาวน์โหลดเพลง จัดหาคู่ ล่าสุดช่วงเทศกาลตรุษจีนจะส่งลิงก์แจกอังเปาฟรี หากประชาชนคลิกลิงก์ดังกล่าวจะมีกระบวนหลอกให้ใส่ข้อมูลเพื่อหลอกโอนเงินทั้งนี้ได้ส่งข้อมูลแอปที่น่าสงสัยจำนวน 203 แอปแจ้งเตือนให้ประชาชนรู้เท่าทันมิจฉาชีพ ประสานผู้ให้บริการโทรศัพท์ทั้งระบบ IOS และ Aroid ยกเลิกการให้บริการแอปดังกล่าว หากประชาชนที่กดรับ SMS อย่าแจ้งข้อมูลส่วนตัวเด็ดขาด หากติดตั้งแอปที่น่าสงสัยขอให้ลบทิ้ง ที่สำคัญไม่ควรตั้งรหัสการเข้าหน้าจอโทรศัพท์มือถือซ้ำกับรหัสเข้าแอปธนาคารเพื่อป้องกันไม่ให้มิจฉาชีพเข้าระบบโอนเงินออกจากบัญชีธนาคาร